पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन को शत-प्रतिशत लागू करवाने को लेकर सड़क पर उतरे एसडीओ और पुलिस के आला अधिकारी। गाइडलाइन उल्लंघन मामले में दो रेडीमेड दुकान को किया गया सील और आधा दर्जन दुकानदारों पर लगाया गया जुर्माना। गुरुवार को लॉकडाउन का दूसरा दिन था। सख्ती के बावजूद लोग इसका पालन नहीं कर रहे हैं। एसडीओ ने बताया कि जिन दुकानों को सील किया गया है उनको 15 मई के बाद ही खोलने की इजाजत मिलेगी। बाजार में सिर्फ खाद्य सामग्री के साथ आवश्यक चीजों की दुकानें खुली हैं। इनमें खाद्य सामग्री के साथ सब्ज़ी की दुकानों को 11 बजे तक ही खोलना है। लेकिन कई जगहों पर रेडीमेड की दुकान खोलकर धड़ल्ले से गाइडलाइन का उल्लंघन किया जा रहा है। इसको लेकर सदर एसडीओ शैलेश चंद्र दिवाकर ने बताया कि सूचना मिली थी कि शहर के व्यस्त बाजार मौलवी टोला में रेडीमेड की दुकान खोलकर नियम का उल्लंघन किया जा रहा है।
दुकानों में सोशल डिस्टेंस नहीं रहने पर दुकानदारों को किया जुर्माना
एसडीपीओ पुष्कर कुमार, नगर थानाध्यक्ष सुनील कुमार के साथ पुलिस बल जब मौके पर पहुंचे तो उन्होंने देखा कि दुकान के अंदर भारी संख्या में खरीदार मौजूद थे। ग्राहकों को दुकान से बाहर कर मॉडर्न फैशन नाम की रेडीमेड दुकान को सील कर दिया गया। एसडीओ ने बताया कि विकास मार्केट के पहली महल पर गुड्डू रेडीमेड दुकान को भी सील किया गया है। वहां भी नियम का उल्लंघन पाया गया। उन्होंने बताया कि आधा दर्जन दुकान जिनकी खुलने का दिन है। उस दुकानों में जरूरत से ज्यादा भीड़ थी और बंद करने के समय कि भी इन लोगों ने पाबंदी नहीं की थी इसको लेकर उन दुकानों को जुर्माना लगाया गया है। एसडीओ ने बताया कि लगातार शिकायत मिल रही है कि लोग भारी संख्या में दुकान खोलकर अंदर कस्टमर को बिठाकर इस तरह की बिक्री कर रहे हैं जो कोरोना वायरस के गाइडलाइन और दुकान खोलने और बंद करने के नियम का सरासर उल्लंघन है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn